63. ΠΡΟΕΔΡΙΚΟΝ ΔΙΑΤΑΓΜΑ υπ’ αριθ. 68 της 31 Ιαν./4 Φεβρ. 1976 (ΦΕΚ Α΄ 20) Περί καταβολής αποζημιώσεως, εις τους τέως εργολάβους φορτοεκφορτώσεων Λιμένος Πειραιώς τους αποστερηθέντας της επαγγελματικής των αδείας λόγω αναλήψεως των φορτ/κών εργασιών υπό του Ο.Λ.Π. Έχοντες υπ’ όψιν: 1.Τας διατάξεις του άρθρου δευτέρου του Νόμ. 1630/51 «περί κυρώσεως τροποποιήσεως και συμπληρώσεως του υπ’ αριθ. 1559/1950 Αναγκ. Νόμου «περί Οργανισμού Λιμένος Πειραιώς» (ΦΕΚ 8Α/1951). 2.Τας διατάξεις του άρθρ. 40 του Ν.Δ. 4544/1966 «περί διατάξεων αφορωσών το εργατοτεχνικόν προσωπικόν του ΟΛΠ και άλλων τινών διατάξεων» (ΦΕΚ 185Α/66). 3.Τας διατάξεις του άρθρ. 2 του Νόμ. 72/1975 «περί τροποποιήσεως και συμπληρώσεως διατάξεων αφορωσών εις υποχρεώσεις του ΟΛΠ προς καταβολήν αποζημιώσεων προς τρίτους» (ΦΕΚ 140 Α/1975). 4.Την υπ’ αριθ. 947/1975 γνωμοδότησιν του Συμβουλίου Επικρατείας, προτάσει του Ημετέρου επί της Εμπορικής Ναυτιλίας Υπουργού, απεφασίσαμεν και διατάσσομεν: Άρθρ.1.-1.Κατά τας διατάξεις του παρόντος, αποζημιώσεως δικαιούνται οι τέως εργολάβοι φορτ/σεων Λιμένος Πειραιώς, οίτινες είχον εφοδιασθή υπό του ΟΛΠ δι’ αδείας ασκήσεως του επαγγέλματος του εργολάβου φορτοεκφορτώσεων εν τη περιοχή του Λιμένος Πειραιώς και περιλαμβάνονται εις την υπ’ αριθ. 2822/28.10.44 απόφασιν του Προέδρου του Ο.Λ.Π. ή έτυχον αδείας δια μεταγενεστέρας του Ο.Λ.Π. αποφάσεως και ήσκουν το επάγγελμα τούτο μέχρι της 3.12.1950 ή προκειμένου περί εργασιών επί γαιανθράκων μέχρι της 31.8.1953, ότε αι εργασίαι των κατόπιν αποφάσεων του ΔΣ/ΟΛΠ ανελήφθησαν υπό του τελευταίου. 2.Άδειαι φέρουσαι ημερομηνίαν εκδόσεως προγενεστέραν της εν παρ. 1 του παρόντος άρθρου αποφάσεως δεν λαμβάνονται υπ’ όψιν δια την εφαρμογήν του παρόντος. Άρθρ.2.-Η υπό του ΟΛΠ καταβλητέα αποζημίωσις, ήτις εν ουδεμιά περιπτώσει, συμφώνως τω άρθρ. 2 του Νόμ. 72/75, δύναται να υπερβή το ποσόν των 120.000 δρχ. δι’ έκαστον δικαιούχον υπολογίζεται ούτω: 1.Εφ’ άπαξ αποζημίωσις δραχμών 60.000. 2.Δι’ έκαστον έτος ασκήσεως του επαγγέλματος του εργολάβου κατά το από 1945 έως και 1950 εξαετές χρονικόν διάστημα δραχ. 10.000, προκειμένου δε επί εργασιών γαιανθράκων δι’ έκαστον έτος ασκήσεως επαγγέλματος κατά το από 1945 έως και 1953 εννεαετές χρονικόν διάστημα δρχ. 6.660. Χρονικόν διάστημα μικρότερον 6 μηνών δεν αποζημειούται, μεγαλύτερον δε των 6 μηνών θεωρείται κατά τον υπολογισμόν της αποζημιώσεως ως ακέραιον έτος. Άρθρ.3.-1.Εν περιπτώσει θανάτου του εργολάβου φορτ/σεως εις ημερομηνίαν μεταγενεστέραν εκείνης, καθ’ ην ανελήφθησαν υπό του Ο.Λ.Π. αι φορτ/καί εργασίαι του Λιμένος Πειραιώς, της οφειλομένης εις τούτον αποζημιώσεως κατά τας διατάξεις του παρόντος δικαιούνται η νόμιμος σύζυγος, τα ανήλικα τέκνα και αι άγαμοι θυγατέρες, κατά ποσοστόν 80% της αποζημιώσεως του θανόντος δικαιούχου της προκυπτούσης κατά τας διατάξεις του παρόντος. 2.Η αποζημίωσις μεταξύ των κληρονόμων τούτων κατανέμεται κατά τας περί κληρονομικής διαδοχής διατάξεις του Αστικού Κώδικος. Άρθρ.4.-1.Δια την εφαρμογήν των διατάξεων του παρόντος οι δικαιούχοι δέον όπως υποβάλουν εις τον Ο.Λ.Π. εντός ανατρεπτικής προθεσμίας 90 ημερών από της δημοσιεύσεως του παρόντος αίτησιν αποζημιώσεως, συνοδευομένην: α)Υπό της αρχικής αδείας του Ο.Λ.Π. προκειμένου να διαπιστωθή ο χρόνος ενάρξεως ασκήσεως του επαγγέλματος του εργολάβου ή εν περιπτώσει απωλείας της βεβαίωσιν συντεταγμένην επί φύλλου χαρτοσήμου κατά τας διατάξεις του Νόμ. 105/1969 εν η να δηλούται η χρονολογία αύτη. β)Βεβαίωσιν συντεταγμένην επί φύλλου χαρτοσήμου κατά τας διατάξεις του Νόμ. 105/1969 εν η να δηλούται ότι ο αιτών ήσκησε το επάγγελμα του εργολάβου φορτ/σεων συνεχώς μέχρι 3.12.1950 ή προκειμένου περί γαιανθράκων μέχρι την 31.8.1953. η)Εν περιπτώσει θανάτου του εργολάβου πλέον των ανωτέρω δικαιολογητικών οι δικαιούχοι κληρονόμοι υποχρεούνται όπως προσκομίσουν ληξιαρχικήν πράξιν θανάτου, πιστοποιητικόν οικογενειακής καταστάσεως και λοιπά νομιμοποιούντα αυτούς έγγραφα. 2.Η ως άνω αίτησις και δικαιολογητικά επιδιδόμενα εις τον Ο.Λ.Π. μετά την παρέλευσιν της εν παρ. 1 οριζομένης ανατρεπτικής προθεσμίας είναι απαράδεκτα. Άρθρ.5.-1.Μετά την κατάθεσιν απάντων των εν τω προηγουμένω άρθρω δικαιολογητικών ο Ο.Λ.Π. δι’ αποφάσεως του Γενικού Διευθυντού αυτού αποφαίνεται περί του παραδεκτού της αιτήσεως και περί του εάν συντρέχουν ή μη αι νόμιμοι προϋποθέσεις αποζημιώσεως εν τω προσώπω του αιτούντος και εν καταφατική περιπτώσει προσδιορίζει το ποσόν της αποζημιώσεως. (Μετά την σελ. 290,430) Σελ. 290,431 Τεύχος 588-Σελ. 139 Οργανισμός Λιμένος Πειραιώς Ανώνυμη Εταιρία (Ο.Λ.Π. Α.Ε.) 20.Δ.δ.63 2.Η σχετική απόφασις κοινοποιείται επί αποδείξει εις τους ενδιαφερομένους. Ο ούτινος απερρίφθη εν όλω ή εν μέρει η αίτησις, δικαιούται όπως εντός ανατρεπτικής προθεσμίας 30ημερών από της εις αυτόν επιδόσεως της ως άνω αποφάσεως να προσφύγη εις πρώτον μεν βαθμόν ενώπιον της Εκτελεστικής Επιτροπής του Ο.Λ.Π. κατ’ έφεσιν δε ενώπιον του Διοικητικού Συμβουλίου του Ο.Λ.Π. εντός ανατρεπτικής προθεσμίας 8 ημερών από της εις αυτόν επιδόσεως της αποφάσεως της Εκτελεστικής Επιτροπής. Εις τον Ημέτερον επί της Εμπορικής Ναυτιλίας Υπουργόν, ανατίθεμεν την δημοσίευσιν και εκτέλεσιν του παρόντος Δ/τος. 